da en ro en da da ro da da da da da da da da de az de da de da da da da da da en da da en en da az da da da da da da da da da da da da da da en da da da da da da eo da eo da da da da da de it da da da da da da da da en en en en da da da ca en da da da ro ro da da da da da nb en cs da da da da
STÆRKE SAMMEN – et undervisningsforløb til mellemtrinnet
Resiliens handler om vores indre styrke og om det stærke og trygge fællesskab – det handler om at blive STÆRKE SAMMEN.
Gennem arbejdet med STÆRKE SAMMEN kan du som fagperson være med til at styrke elever på grundskolens mellemtrin. Med læringsforløbet kan du sammen med eleverne fremme et stærkt og trygt klassefællesskab, der blandt andet er kendetegnet ved en høj grad af samhørighed, gensidig omsorg, støtte og accept af forskelligheder. Et stærkt og trygt fællesskab skaber grobund for positive relationer og er med til at styrke de enkelte elevers trivsel og alsidige udvikling.
STÆRKE SAMMEN er et læringsforløb funderet på FN’s børnekonvention og udviklet i samarbejde med elever, lærere og pædagoger på baggrund af den nyeste forskning i resiliens og resiliensfremmende fællesskaber.
STÆRKE SAMMEN er forankret i Fælles Mål - læs mere.
Prøv smartboard-version af STÆRKE SAMMEN
Se også de 10 film om grundindgredienser i resiliensfremmende miljøer
STÆRKE SAMMEN er bygget op som otte grundmoduler af cirka 90 minutters varighed samt to supplerende moduler og et skole-hjem-modul til forældrene.
Samtlige legeaktiviteter i STÆRKE SAMMEN bygger på Red Barnets principper for leg 'sjovt, trygt og inkluderende'.
Modul 1: Stærke sammen
I modul 1 bliver eleverne informeret, motiveret og engageret til det forestående arbejde med STÆRKE SAMMEN.
Modul 2: Børns rettigheder
Modul 2 øger elevernes kendskab til Børnekonvention og gør børns rettigheder nærværende i elevernes eget liv.
Modul 3 lægger op til at styrke elevernes viden om følelser gennem dialog, konkrete eksempler og øvelser.
Modul 4: Grænser og netværk
Modul 4 skærper elevernes bevidsthed om fysiske og psykiske grænser.
Modul 5: At være tryg
Modul 5 handler om retten til at være tryg og blive beskyttet.
Modul 6: At gøre noget
Modul 6 har særlig fokus på elevernes handlekompetencer i situationer, hvor der indgår fysisk og/eller psykisk vold.
Modul 7: Min krop er min
Modul 7 handler om retten til at bestemme over sin egen krop samt om grænser og seksuelle overgreb.
Modul 8: Mig og os
Modul 8 handler om fællesskab. I modulet fokuserer I på, hvordan alle – elever og fagpersoner – bringer noget vigtigt ind i klassefællesskabet.
Modul 9 er det afsluttende i hele forløbet – og det skal fejres! Elevernes egen viden, holdninger og engagement inddrages i evalueringen af forløbet.
Modul A handler om konflikter og forskellige måder, man kan håndtere konflikter på.
I modul B får eleverne mulighed for at arbejde med mobning og mobbepositioner gennem en novelle.
EKSTRA: Det videre arbejde
Her kan du få inspiration til det videre arbejde med elevernes resiliens og klassefællesskab.
Skole-hjem modulet giver jer mulighed for at informere og inddrage forældregruppen i jeres forestående arbejde med STÆRKE SAMMEN.
Materiale til børn, lærere, pædagoger, ledere, forældre og lokalsamfund til indsats for at skabe trivsel og fælleskab
Vil I arbejde med at involvere eleverne direkte i at omsætte deres egne rettigheder i praksis? Så opret et børnerettighedsagentkorps!
LEGE SAMMEN er 35 legeaktiviteter, der kan styrke fællesskabet samt øge børns robusthed og trivsel (0. - 6. klasse). Download her.
'Børns beredskab mod vold og overgreb' er et projekt, der støtter alle børn i at kende deres rettigheder, blive mere resiliente og få viden om vold og overgreb og redskaber til at handle. Samtidig er det projektets mål, at klasser og skoler skal blive bedre til at fremme resiliens og børns handlemuligheder.
Herunder kan du downloade dokumentation af tilgange, processer, best practices og erfaringer med projektet 'Børns beredskab mod vold og overgreb', som STÆRKE SAMMEN er en del af.
Min skole - Min ven
Andet fra Red Barnet
Tak for din tilmelding!
Red Barnet behandler dine personoplysninger efter gældende EU persondataforordning og efter den danske persondatalov. Læs mere om dine rettigheder, vores databehandling og persondatapolitik.